**Návrh Zmluvy**

**Rámcová dohoda**

uzavretá podľa § 269 ods. 2 a § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) v spojení s § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

(ďalej len **„Dohoda“**)

medzi nasledovnými zmluvnými stranami:

Objednávateľ:

Názov: **Slovenská republika zastúpená Ministerstvom dopravy a výstavby Slovenskej republiky**

Sídlo: Nám. slobody 6, P.O.BOX 100, 810 05 Bratislava

Oprávnený k podpisu: Ing. Martin Janáček, generálny tajomník služobného úradu

*poverený ministrom dopravy a výstavby Slovenskej republiky* *v Organizačnom poriadku Ministerstva dopravy a výstavby Slovenskej republiky*

Oprávnený na vecné

a obchodné rokovania : xxxxxxxxxxxxx

IČO: 30 416 094

DIČ: 2020799209

Bankové spojenie: Štátna pokladnica

IBAN: SK81800000007000117681

# (ďalej len „objednávateľ“ )

a

Zhotoviteľ: **Společnost CDV-VÚŽ pro provedení zakázky „Zabezpečenie trvalých a analytických činností pre oblasť dopravy“**

Vedoucí společník:

Obchodné meno: **Centrum dopravního výzkumu, v. v. i.**

Sídlo: Líšeňská 2657/33a, 636 00 Brno, Česká republika

Štatutárny orgán: Ing. Jindřich Frič, Ph.D., ředitel

Oprávnený na vecné

a obchodné rokovania: XXXXXXX

Bankové spojenie: Československá obchodní banka, a.s., Milady Horákové 6, 601 79 Brno, Česká republika; A/C No 382398463/0300, Swift code: CEKO CZ PP

IBAN: CZ20 0300 0000 0003 8239 8463

IČO: 44994575

DIČ: CZ44994575

Zapísaný v: rejstříku veřejných výzkumných institucí vedeném MŠMT

Společník č.2:

Obchodné meno: **Výzkumný Ústav Železniční, a.s.**

Sídlo: Novodvorská 1698/138b, 142 00 Praha 4, Česká republika

Štatutárny orgán: Ing. Martinem Bělčíkem, předsedou představenstva

Ing. Ondřejem Fantou, Ph.D., členem představenstva

Oprávnený na vecné

a obchodné rokovania: Ing. Martin Bělčík, předseda představenstva

Bankové spojenie: Komerční banka, a. s., 13806011/0100

IBAN: 7401000000000013806011

IČO: 27257258

DIČ: CZ27257258

Zapísaný v: obchodním rejstříku u Městského soudu v Praze, oddíl B, vložka 10025

(ďalej len „**zhotoviteľ** “, objednávateľ a zhotoviteľ spoločne ďalej len ako „**zmluvné strany“** a jednotlivo **„zmluvná strana“**)

**Úvodné ustanovenia**

1. Zmluvné strany uzatvárajú túto Dohodu ako výsledok verejného obstarávania podľa zákona o verejnom obstarávaní na predmet zákazky *,,Zabezpečenie trvalých a analytických činností pre oblasť dopravy“,* zverejnenej vo vestníku verejného obstarávania pod číslom 182/2021 zo dňa 4.8.2021 pod značkou 39525-MSS realizovanej ako nadlimitná zákazka podľa § 66 ods. 7 zákona o verejnom obstarávaní s predpokladanou hodnotou zákazky 1 240 800,00 eur bez DPH.
2. Dielo, ktoré na základe tejto Dohody a príslušných čiastkových zmlúv zhotoviteľ zhotoví pre objednávateľa, je potrebné na zabezpečenie rozhodovacej, koncepčnej, metodickej a legislatívnej činnosti objednávateľa, ako aj na zefektívnenie hospodárskej politiky štátu v oblasti dopravy.
3. Zmluvné strany sú si vedomé svojich záväzkov obsiahnutých v tejto Dohode a s úmyslom byť touto Dohodou viazané, dohodli sa na uzatvorení Dohody v nasledujúcom znení:

**Článok I**

**Predmet Dohody**

1. Predmetom Dohody je úprava práv a povinností zmluvných strán v súvislosti so záväzkom zhotoviteľa vykonať pre objednávateľa, v časovom období 36 (tridsaťšesť) mesiacov od nadobudnutia účinnosti Dohody, trvalé a analytické činnosti pre oblasť dopravy (ďalej len „dielo“ a/alebo „diela“) definované v prílohe č. 1 Dohody a záväzkom objednávateľa dielo bez vád prevziať a zaplatiť zhotoviteľovi cenu určenú v súlade s článkom III Dohody.
2. Predmetom Dohody je ďalej úprava podmienok pri uzatváraní čiastkových zmlúv o dielo podľa § 536 a nasl. Obchodného zákonníka (ďalej len „čiastková zmluva“), na základe ktorých zhotoviteľ dodá objednávateľovi požadované diela špecifikované v prílohe č. 1 Dohody. Vzor čiastkovej zmluvy o dielo sa nachádza v prílohe č. 5, ktorá tvorí neoddeliteľnú súčasť Dohody.
3. Kalkulácia ceny diela je uvedená v prílohe č. 2 Dohody, ktorá tvorí neoddeliteľnú súčasť Dohody.
4. Osoby zodpovedné za plnenie predmetu Dohody:

Expert č. 1: XXXXXXXXX

Expert č. 2: XXXXXXX

Expert č. 3: XXXXXXXX

Expert č. 4: XXXXXXXXXX

**Článok II**

**Obsah a spôsob uzavierania zmlúv**

1. Dohoda bude plnená na základe čiastkových zmlúv uzatvorených podľa § 536 a nasl. Obchodného zákonníka a podľa vzoru uvedeného v prílohe č. 5 Dohody, pričom zmluvné strany majú právo v odôvodnených prípadoch upraviť jednotlivé ustanovenia odlišne od vzoru.
2. Predmetom čiastkových zmlúv budú nasledovné situačné a záverečné správy z týchto oblastí:
3. Štatistika dopravy,
4. Prognózy, prípadové, analytické, rozborové štúdie a strategické dokumenty rezortu dopravy a preklady predpisov v oblasti dopravy.
5. Čiastkové zmluvy sa uzatvárajú podľa potrieb objednávateľa na základe jeho písomného návrhu na uzavretie čiastkovej zmluvy a zaslania podrobnej špecifikácie predmetu čiastkovej zmluvy zhotoviteľovi.
6. Návrh na uzavretie čiastkovej zmluvy, ktorej predmetom je vykonanie diela odlišného od diela uvedeného v tejto Dohode a prílohe č. 1 Dohody, sa nepovažuje za čiastkovú zmluvu uzavretú na základe Dohody.
7. Zhotoviteľ sa zaväzuje prijať písomný návrh a uzavrieť s objednávateľom čiastkovú zmluvu v primeranej lehote určenej objednávateľom, najneskôr však do 7 (siedmich) pracovných dní odo dňa doručenia písomného návrhu na uzavretie čiastkovej zmluvy. Neprijatie návrhu na uzavretie čiastkovej zmluvy sa považuje za podstatné porušenie Dohody. V prípade existencie objektívnych dôvodov, pre ktoré nie je zhotoviteľ schopný dodržať lehotu ustanovenú v tomto odseku, má právo písomne požiadať objednávateľa o určenie novej lehoty.

**Článok III**

**Cena a platobné podmienky**

1. Zmluvné strany sa dohodli, že cena za konkrétne dielo bude určená jednotlivo v každej čiastkovej zmluve a v súlade s prílohou č. 2 Dohody, pričom nesmie byť prekročený maximálny finančný rámec za všetky diela, ktorý je stanovený:

892 800,00 eur bez DPH (slovom: osm set devadesát dva tisíc osm set eur)

1 071 360,00 eur s DPH (slovom: jeden milion sedmdesát jedna tisíc tři sta šedesát eur s DPH)

1. Cena za dielo podľa článku I je stanovená ako sadzba za riešiteľskú hodinu vynásobená počtom hodín potrebných na vykonanie diela v štruktúre a výške uvedenej v prílohe č. 2 Dohody.
2. Cena za dielo je maximálnou cenou a zahŕňa všetky účelne vynaložené náklady zhotoviteľa súvisiace s vykonaním a odovzdaním diela podľa čiastkových zmlúv.
3. Cena za konkrétne dielo sa bude hradiť na základe príslušnej čiastkovej zmluvy, na základe zhotoviteľom vystavenej faktúry.
4. Faktúra je splatná do 60 (šesťdesiat) dní odo dňa jej doručenia do sídla objednávateľa.
5. Faktúra musí mať všetky náležitosti podľa príslušných právnych predpisov a dohodnutých zmluvných podmienok. V prípade, ak faktúra nebude obsahovať predpísané náležitosti, resp. budú v nej uvedené nesprávne, alebo neúplné údaje, je objednávateľ oprávnený túto faktúru vrátiť pred jej splatnosťou zhotoviteľovi na prepracovanie. Opravenej alebo novej faktúre plynie nová 60 (šesťdesiat) dňová lehota splatnosti od jej doručenia do sídla objednávateľa.

**Článok IV**

**Čas, spôsob a miesto plnenia**

1. Zhotoviteľ je povinný zhotoviť a odovzdať dielo podľa čiastkových zmlúv riadne a včas. Dielo je zhotovené a odovzdané riadne a včas, ak spĺňa všetky požiadavky podľa tejto Dohody a čiastkovej zmluvy, podľa pokynov objednávateľa a zodpovedá účelu sledovanému touto Dohodou a čiastkovou zmluvou, t. j. je vykonané podľa zmluvných podmienok a pokynov objednávateľa v náležitom rozsahu a kvalite, v súlade s technickými normami, právnymi predpismi a bez vád, ktoré by mohli mať za následok vznik škody a/alebo inej ujmy na strane objednávateľa alebo tretej osoby.
2. Zhotoviteľ nezodpovedá za nesplnenie svojich povinností pri vykonávaní diela podľa čiastkovej zmluvy v prípade, ak nesplnenie bude spôsobené v dôsledku porušení povinností objednávateľa.
3. Zhotoviteľ sa zaväzuje zhotoviť a odovzdať dielo objednávateľovi v termíne určenom čiastkovými zmluvami.
4. Miestom odovzdania diela podľa čiastkových zmlúv je sídlo objednávateľa pokiaľ objednávateľ písomne neoznámi iné miesto plnenia.

**Článok V**

**Práva a povinnosti zmluvných strán**

1. Práva a povinnosti objednávateľa:
2. Objednávateľ je povinný poskytnúť zhotoviteľovi potrebnú súčinnosť pri plnení predmetu Dohody, najmä poskytnúť zhotoviteľovi na požiadanie všetky podklady, ktoré sú podľa zhotoviteľa nevyhnutné pre splnenie predmetu Dohody. Objednávateľ zodpovedá za správnosť a úplnosť ním poskytnutých podkladov. S poskytnutými podkladmi zhotoviteľ nie je oprávnený nakladať inak ako za účelom plnenia predmetu Dohody, najmä ich sprístupniť tretím osobám, a to ani po zániku/zrušení Dohody. Po pominutí účelu ich držania je zhotoviteľ povinný ich vrátiť objednávateľovi.
3. Objednávateľ je povinný včas informovať zhotoviteľa o všetkých skutočnostiach potrebných na zabezpečenie úspešného plnenia záväzkov podľa Dohody.
4. Objednávateľ sa zaväzuje zaplatiť zhotoviteľovi za riadne zhotovené a dodané dielo dohodnutú cenu v súlade s podmienkami Dohody.
5. Práva a povinnosti zhotoviteľa:
6. Zhotoviteľ je povinný pri plnení predmetu Dohody postupovať s odbornou starostlivosťou, v súlade so záujmami objednávateľa, ktoré pozná alebo musí poznať pri vynaložení odbornej starostlivosti a riadiť sa pokynmi objednávateľa, ibaže sú v rozpore s platnými právnymi predpismi alebo s predmetom Dohody.
7. Zmluvné strany sa dohodli, že od pokynov objednávateľa sa môže zhotoviteľ odchýliť, len ak je to naliehavo nevyhnutné v záujme objednávateľa a zhotoviteľ nemôže včas dostať jeho súhlas. Zhotoviteľ je však povinný o takomto postupe objednávateľa bez zbytočného odkladu písomne informovať.
8. Zhotoviteľ je povinný podľa potreby objednávateľa zúčastňovať sa na rokovaniach a kontrolných dňoch k zhotoveniu diela, ak sú určené v čiastkovej zmluve.
9. Zhotoviteľ je povinný oznámiť objednávateľovi všetky okolnosti, ktoré zistil pri plnení svojich záväzkov a ktoré môžu mať vplyv na zmenu pokynov objednávateľa týkajúcich sa dosiahnutia účelu stanoveného Dohodou alebo sú podľa názoru zhotoviteľa nevyhnutné na riadne plnenie záväzkov podľa Dohody.
10. Zhotoviteľ sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne splnenie predmetu Dohody.
11. V prípade, ak zhotoviteľ bude plniť predmet Dohody subdodávateľmi, je povinný na požiadanie objednávateľa predložiť mu všetky zmluvy uzatvorené so subdodávateľmi týkajúce sa predmetu tejto Dohody.
12. Zhotoviteľ je povinný plniť predmet Dohody prostredníctvom kľúčových expertov uvedených v prílohe č. 2 Dohody. Tým však nie je dotknuté právo zhotoviteľa plniť predmet Dohody aj prostredníctvom iných expertov, avšak kľúčové úlohy pri plnení predmetu Dohody musia plniť kľúčoví experti.
13. V prípade, ak nastane situácia, že bude potrebné nahradiť niektorého kľúčového experta, ktorým zhotoviteľ preukazoval splnenie podmienok účasti v súťaži na predmet zákazky, nový kľúčový expert musí spĺňať rovnaké požiadavky ako boli požadované na preukázanie splnenia technickej alebo odbornej spôsobilosti podľa § 34 ods. 1 písm. g) zákona o verejnom obstarávaní uvedené v oznámení o vyhlásení verejného obstarávania. Každú výmenu kľúčového experta je zhotoviteľ povinný písomne oznámiť objednávateľovi najneskôr 3 (tri) kalendárne dni pred jeho výmenou a zároveň je povinný predložiť doklady preukazujúce splnenie podmienok účasti podľa § 34 ods. 1 písm. g) zákona o verejnom obstarávaní uvedené v oznámení o vyhlásení verejného obstarávania. Výmenu kľúčového experta schvaľuje objednávateľ. V prípade, že k výmene kľúčového experta dôjde bez súhlasu objednávateľa, bude sa to považovať za podstatné porušenie zmluvnej povinnosti a objednávateľ bude oprávnený odstúpiť od tejto Dohody. Nezávisle na tom, v prípade porušenia povinnosti podľa tohto bodu je zhotoviteľ povinný zaplatiť objednávateľovi zmluvnú pokutu vo výške 2 000,- eur za každé jednotlivé porušenie. Zhotoviteľ je povinný oznámiť objednávateľovi akúkoľvek zmenu údajov o expertovi najneskôr do 3 (troch) kalendárnych dní od kedy zmena údajov u experta nastala.
14. Zhotoviteľ vyhlasuje a zaväzuje sa, že v čase uzatvorenia Dohody má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákona o RPVS**“) a počas trvania tejto Dohody bude udržiavať zápis v tomto registri a riadne plniť všetky povinnosti vyplývajúce pre neho zo Zákona o RPVS.

3. Zmluvné strany sa dohodli, že sa budú navzájom informovať o všetkých otázkach, ktoré súvisia s plnením predmetu Dohody.

**Článok VI**

**Zodpovednosť zhotoviteľa za škody a zabezpečenie záväzkov**

1. Zhotoviteľ zodpovedá za to, že konkrétne dielo zodpovedá v dobe prevzatia výsledku určenému v Dohode.
2. Zmluvné strany zodpovedajú za vzniknuté škody podľa ustanovení Obchodného zákonníka. Nárok na náhradu škody nevzniká oprávnenej strane pokiaľ povinná strana preukáže, že k porušeniu jej zákonnej alebo zmluvnej povinnosti došlo v dôsledku vyššej moci. To však neplatí, ak prekážka označovaná ako vyššia moc nastala až v čase, keď bola povinná strana v omeškaní s plnením svojej povinnosti.
3. Objednávateľ nezodpovedá za škody vzniknuté porušením zmluvných povinností zhotoviteľa.
4. Zhotoviteľ zodpovedá za škodu spôsobenú vadami, chybami a/alebo inými nedostatkami diela.
5. Za vady sa považujú najmä oneskorené, neúplné, nedostatočné, rozporné, nekvalitné diela, resp. realizácia služieb v rozpore s prílohou č. 1 Špecifikácia predmetu Dohody a/alebo čiastkovou zmluvou.
6. Zhotoviteľ sa zbaví zodpovednosti za vady a škodu týmito spôsobenú, pokiaľ preukáže, že vada bola spôsobená okolnosťami vylučujúcimi zodpovednosť a že vynaložil všetku odbornú starostlivosť, ktorú možno očakávať od zhotoviteľa so zodpovedajúcou profesionálnou praxou a kvalifikáciou.
7. Zhotoviteľ nezodpovedá za škodu vzniknutú v dôsledku konania a/alebo opomenutia konania objednávateľa, s výnimkou zodpovednosti zhotoviteľa za splnenie prevenčnej povinnosti podľa ods. 8 tohto článku.
8. Zhotoviteľ je povinný upozorniť objednávateľa:
9. na akúkoľvek škodu bezprostredne hroziacu a/alebo vzniknutú a na jej rozsah a následky, najmä následky po dodaní diela a
10. na všetky opatrenia, ktoré je potrebné prijať na odvrátenie takej škody a/alebo obmedzenie jej následkov; a ak ho objednávateľ o to požiada, je zhotoviteľ povinný takéto opatrenia na náklady objednávateľa vykonať, resp. kontrolovať, že sa takéto opatrenia uskutočňujú.
11. Zhotoviteľ je povinný po konzultáciách s objednávateľom na vlastné náklady odstrániť vady diela, za ktoré zodpovedá a obmedziť alebo odstrániť škodu spôsobenú týmito vadami.

**Článok VII**

**Subdodávateľ, zmena subdodávateľa**

* 1. V prípade, že zhotoviteľ zabezpečí zhotovenie diela podľa prílohy č. 1 Dohody počas jej trvania subdodávateľmi, prílohou č. 3 tejto Dohody je zoznam subdodávateľov zhotoviteľa. V prípade, ak bude mať počas plnenia tejto Dohody zhotoviteľ záujem uzavrieť zmluvu so subdodávateľom, ktorý sa bude podieľať na realizácii predmetu Dohody, je povinný rešpektovať nasledovné pravidlá:
     1. každý subdodávateľ musí spĺňať podmienky týkajúce sa osobného postavenia podľa § 32 ods. 1, prípadne aj § 34 ods. 1 písm. g) zákona o verejnom obstarávaní vo vzťahu k tej časti predmetu Dohody, ktorú má plniť a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, tzn. musí preukázať, že je oprávnený poskytovať službu zodpovedajúce Predmetu Dohody, ak to nepreukáže, objednávateľ môže odstúpiť od Dohody.
     2. v prípade, ak sú splnené podmienky podľa § 2 Zákona o RPVS, subdodávateľ má povinnosť byť zapísaný v registri partnerov verejného sektora (ďalej len „**RPVS**“). Nesplnenie tejto povinnosti alebo výmaz subdodávateľa z RPVS môže mať za následok odstúpenie od Dohody podľa § 19 ods. 3 zákona o verejnom obstarávaní.

c) každý subdodávateľ musí byť schopný realizovať príslušnú časť predmetu Dohody v rovnakej kvalite ako zhotoviteľ. Identifikáciu subdodávateľa spolu s dokladmi preukazujúcimi splnenie podmienok účasti podľa § 32, prípadne aj § 34 ods. 1 písm. g) zákona o verejnom obstarávaní musí zhotoviteľ predložiť objednávateľovi najneskôr 3 (tri) pracovné dni pred začatím plnenia plánovanej subdodávky subdodávateľom. Objednávateľ má právo odmietnuť podiel na realizácii plnenia predmetu Dohody subdodávateľom, ak nie sú splnené podmienky uvedené v odseku 1 písm. a) tohto článku Dohody.

1. K zmene subdodávateľa môže dôjsť len na základe udeleného súhlasu objednávateľa. Zhotoviteľ je povinný objednávateľovi najneskôr do 3 (troch) pracovných dní pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má zhotoviteľ v úmysle zadať subdodávateľovi, názov služby, ktorú má subdodávateľ poskytnúť, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a doklady na preukázanie splnenia podmienok účasti týkajúce sa osobného postavenia navrhovaného subdodávateľa podľa § 32 ods. 1, prípadne aj § 34 ods. 1 písm. g) zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
2. V prípade, že navrhovaný subdodávateľ nebude spĺňať podmienky účasti podľa § 32 ods. 1, prípadne aj § 34 ods. 1 písm. g) zákona o verejnom obstarávaní alebo budú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, objednávateľ písomne požiada o jeho nahradenie. Zhotoviteľ doručí návrh nového subdodávateľa do 3 (troch) pracovných dní odo dňa doručenia žiadosti o jeho nahradenie, ak objednávateľ neurčí dlhšiu lehotu. V prípade porušenia týchto dojednaní o zmene subdodávateľa, bude sa to považovať za podstatné porušenie zmluvnej povinnosti a objednávateľ bude oprávnený od tejto Dohody odstúpiť.
3. Zhotoviteľ je povinný oznámiť oprávnenej osobe objednávateľa akúkoľvek zmenu údajov o subdodávateľovi najneskôr do 3 (troch) pracovných dní od kedy zmena údajov u subdodávateľa nastala.
4. V prípade, ak vznikne v priebehu trvania Dohody povinnosť subdodávateľa zapísať sa do RPVS podľa § 2 Zákona o RPVS, je zhotoviteľ povinný písomne oznámiť túto skutočnosť objednávateľovi do 3 (troch) pracovných dní od kedy sa o tejto skutočnosti dozvedel (osobe oprávnenej na obchodné a vecné rokovania).
5. Písomné oznámenie podľa predchádzajúceho odseku je povinný zhotoviteľ zaslať ešte pred realizáciou úhrady finančných prostriedkov, ktorou by bolo dosiahnuté jednorazové finančné plnenie v sume prevyšujúcej 100 000,- eur alebo finančné plnenie v úhrne v sume prevyšujúcej 250 000,- eur za plnenie z tejto Dohody.
6. V prípade, ak subdodávateľ nesplní podmienku uvedenú v odseku 1 písm. b) a/alebo zhotoviteľ poruší odsek 5 a 6 tohto článku Dohody alebo ak dôjde k jeho výmazu z RPVS, má objednávateľ voči zhotoviteľovi nárok na zmluvnú pokutu vo výške 5 % z ceny plnenia.

**Článok VIII**

**Zánik Dohody a sankcie**

1. Dohoda zaniká:
2. písomnou dohodou zmluvných strán,
3. písomnou výpoveďou,
4. písomným odstúpením od Dohody,
5. uplynutím doby, na ktorú bola uzavretá.
6. vyčerpaním finančného limitu stanoveného v článku III odsek 1 Dohody.
7. Dohoda podľa odseku 1 písm. a) tohto článku Dohody musí byť uzatvorená písomne, podpísaná oboma zmluvnými stranami a musí obsahovať dohovor o vzájomnom vyrovnaní nevysporiadaných majetkovoprávnych vzťahov vzniknutých v súvislosti s Dohodou, inak je neplatná.
8. Každá zo zmluvných strán môže od Dohody odstúpiť v prípade podstatného porušenia povinností druhou zmluvnou stranou. Odstúpenie je účinné doručením písomného oznámenia o odstúpení druhej zmluvnej strane. Odstúpenie musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od Dohody sa Dohoda neruší od počiatku, ale až odo dňa doručenia odstúpenia druhej zmluvnej strane.
9. Objednávateľ je oprávnený odstúpiť od Dohody pri podstatnom porušení Dohody zhotoviteľom, pričom za podstatné porušenie Dohody zhotoviteľom sa považujú porušenia označené ako podstatné v tejto Dohode a čiastkovej zmluve, príslušnom právnom predpise, a tiež, ak:
10. zhotoviteľ opakovane porušil svoje zmluvné povinnosti uvedené v Dohode,
11. na zhotoviteľa bol podaný návrh na vyhlásenie konkurzu, bol na jeho majetok vyhlásený konkurz alebo bol návrh na jeho vyhlásenie zamietnutý pre nedostatok majetku alebo vstúpil do likvidácie alebo bolo začaté konanie o reštrukturalizácii,
12. zhotoviteľ pri plnení Dohody závažným spôsobom porušuje práva tretích osôb,
13. má na základe dôveryhodných informácií dôvodné podozrenie, že zhotoviteľ alebo jeho subdodávateľ uzavrel v danom verejnom obstarávaní alebo počas plnenia Dohody, s iným hospodárskym subjektom zmluvu narúšajúcu hospodársku súťaž.
14. Objednávateľ je oprávnený odstúpiť od Dohody aj podľa § 19 zákona o verejnom obstarávaní.
15. Objednávateľ je oprávnený odstúpiť od tejto Dohody aj v prípade, ak zhotoviteľ po najmenej dvoch čiastkových zmluvách dodá dielo s vadou, v dôsledku čoho objednávateľ dielo neprevezme.
16. Zhotoviteľ je oprávnený odstúpiť od Dohody pri podstatnom porušení Dohody objednávateľom, pričom za podstatné porušenie Dohody objednávateľom sa považuje, ak:
17. objednávateľ porušil autorské práva zhotoviteľa,
18. je objednávateľ v omeškaní s platbou za faktúru o viac ako 60 (šesťdesiat) dní po jej splatnosti.
19. Dohodu môže ktorákoľvek zo zmluvných strán písomne vypovedať bez udania dôvodu s výpovednou lehotou 6 (šesť) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
20. Predčasné ukončenie Dohody, bez ohľadu na zmluvnú stranu, ktorá Dohodu vypovedala alebo od nej odstúpila, sa nedotýka zodpovednosti zhotoviteľa za vady dovtedy dodaného plnenia Predmetu Dohody.
21. V prípade nesplnenia povinností zhotoviteľa uvedených v čl. V odseku 2 písm. i) Dohody, má objednávateľ nárok na zmluvnú pokutu vo výške 5 % z ceny plnenia.
22. V prípade omeškania objednávateľa s úhradou faktúry, môže zhotoviteľ požadovať od objednávateľa úrok z omeškania vo výške 0,01 % z nezaplatenej sumy za každý deň omeškania.
23. V prípade, že zhotoviteľ nedodá príslušné plnenie predmetu Dohody riadne a včas, prípadne ak riadne neodstráni vady príslušného plnenia predmetu Dohody v súlade s článkom VI Dohody, má objednávateľ nárok na zmluvnú pokutu vo výške 0,01 % z ceny plnenia za každý aj začatý deň omeškania. Zmluvnou pokutou nie je dotknutý nárok objednávateľa na náhradu škody.
24. Zmluvné pokuty sú splatné 30. (tridsiatym) dňom odo dňa, kedy malo dôjsť k nesplneniu povinnosti, na porušenie ktorej sa vzťahuje zmluvná pokuta. Ustanovenia článku III sa pre fakturáciu zmluvnej pokuty použijú primerane.

**Článok IX**

**Doručovanie a komunikácia zmluvných strán**

1. Každá komunikácia podľa Dohody medzi zmluvnými stranami bude prebiehať prostredníctvom oprávnených osôb - štatutárnych orgánov zmluvných strán, alebo osôb oprávnených na vecné a obchodné rokovania uvedených v záhlaví Dohody.
2. Všetky oznámenia medzi zmluvnými stranami týkajúce sa plnenia Dohody musia byť vykonané v písomnej podobe a doručené osobne, elektronicky alebo poštou druhej zmluvnej strane podľa tohto článku Dohody.
3. Zmluvné strany sa dohodli, že písomnú podobu komunikácie považujú za zachovanú aj v prípade elektronickej komunikácie (e-mail).
4. Akákoľvek písomná komunikácia medzi zmluvnými stranami sa na účely plnenia Dohody bude považovať za doručenú v prípade:
5. osobného doručenia prostredníctvom kuriérskej služby alebo inak, po jej prijatí,
6. doručenia e-mailom, po doručení potvrdenia od príjemcu o prijatí, pričom príjemca nie je oprávnený vo vlastnom e-mailovom klientovi odmietnuť odoslanie potvrdenia o prijatí e-mailu, alebo
7. doporučenej zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
8. Za deň doručenia zásielky zmluvnej strane, ktorej bola adresovaná, sa považuje takisto deň:
9. v ktorom ju táto zmluvná strana odoprela prijať,
10. ktorým márne uplynula odberná lehota pre jej vyzdvihnutie si na pošte alebo
11. v ktorý bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.

**Článok X**

**Dôverné informácie**

1. Ak si zmluvné strany pri rokovaní o uzavretí Dohody navzájom poskytli informácie označené ako dôverné, nesmie zmluvná strana, ktorej sa tieto informácie poskytli, prezradiť ich tretej osobe a ani ich použiť v rozpore s ich účelom pre svoje vlastné potreby. Dôverné informácie nemôžu byť sprístupnené tretej osobe bez výslovného predchádzajúceho písomného súhlasu druhej zmluvnej strany, ak Dohoda neustanovuje inak alebo ak z Dohody nevyplýva inak. Za dôverné informácie sa na účely Dohody pokladajú aj všetky informácie, údaje alebo iné skutočnosti, o ktorých sa zmluvná strana dozvedela na základe a/alebo v spojení s Dohodou (ďalej len „**dôverné informácie**“).
2. Každá zmluvná strana je povinná, ak z Dohody alebo všeobecne záväzných právnych predpisov nevyplýva inak, zachovávať mlčanlivosť o dôverných informáciách a je povinná zabezpečiť, aby žiadna dôverná informácia nebola sprístupnená bez súhlasu druhej zmluvnej strany, a to či už úplne alebo čiastočne, tretej osobe.
3. Povinnosť mlčanlivosti sa neaplikuje v prípade, ak zmluvná strana zodpovedne preukáže, že:
4. je povinná predmetnú dôvernú informáciu sprístupniť a/alebo zverejniť na základe zákona alebo
5. dôverná informácia sa stala všeobecne známa.
6. V prípade, ak zmluvná strana má v úmysle dôvernú informáciu sprístupniť, je povinná o tom bez zbytočného odkladu informovať vopred druhú zmluvnú stranu.
7. Za porušenie povinnosti mlčanlivosti sa nepovažuje:
8. ak je dôverná informácia sprístupnená v potrebnom rozsahu právnemu zástupcovi, daňovému poradcovi alebo audítorovi zmluvnej strany, ak tieto osoby budú preukázateľne zaviazané zmluvnou stranou k povinnosti mlčanlivosti;
9. zverejnenie Dohody v Centrálnom registri zmlúv vedenom Úradom vlády Slovenskej republiky,
10. zverejnenie Dohody Úradom pre verejné obstarávanie na základe jej predloženia objednávateľom.

**Článok XI**

**Ochrana osobných údajov**

1. Zmluvné strany a ich zamestnanci sú povinní pri spracúvaní osobných údajov fyzických osôb postupovať v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“). Spracúvané osobné údaje sú povinní chrániť pred náhodným alebo nezákonným zničením, stratou, zmenou alebo neoprávneným poskytnutím a zachovávať mlčanlivosť o všetkých osobných údajoch, s ktorými prídu do styku v súvislosti s plnením povinností podľa tejto Dohody. Povinnosť zachovávať mlčanlivosť podľa tohto odseku trvá aj po zániku tejto Dohody.
2. Zmluvné strany majú zavedenú štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania osobných údajov len na konkrétny účel, minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov. Zhotoviteľ spracúva osobné údaje v súlade s GDPR, ako aj zákonom o ochrane osobných údajov.

**Článok XII**

**Záverečné ustanovenia**

1. Táto Dohoda sa uzatvára na dobu určitú, a to na dobu 36 mesiacov odo dňa nadobudnutia jej účinnosti, maximálne do vyčerpania finančného limitu stanoveného v článku III odsek 1 Dohody. Vyčerpaním maximálneho finančného limitu podľa predchádzajúcej vety nie sú dotknuté povinnosti zhotoviteľa podľa tejto Dohody alebo čiastkových zmlúv.
2. Zmluvné strany vyhlasujú, že Dohoda jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si Dohodu pozorne prečítali, porozumeli jej a na dôkaz súhlasu s ňou ju podpisujú.
3. Akékoľvek zmeny a dodatky k Dohode je možné uskutočniť len podľa § 18 zákona o verejnom obstarávaní a vo forme písomných dodatkov podpísaných oboma zmluvnými stranami.
4. Dohoda nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
5. Ostatné, v Dohode neupravené práva a povinnosti zmluvných strán sa riadia príslušnými ustanoveniami Obchodného zákonníka v platnom znení a s ním súvisiacimi právnymi predpismi účinnými v Slovenskej republiky.
6. Zmluvné strany sa zaväzujú prednostne riešiť prípadné spory z Dohody zmierom a dohodou. V prípade, že zmier nebude dosiahnutý, spor z právnych úkonov z realizácie predmetu Dohody bude predložený vecne a miestne príslušnému súdu Slovenskej republiky. Dohoda je vyhotovená v 6 (šiestich) rovnopisoch, 4 (štyri) pre objednávateľa a 2 (dva) pre zhotoviteľa.
7. Neoddeliteľnou súčasťou dohody sú nasledujúce prílohy:

Príloha č. 1: Špecifikácia predmetu Dohody

Príloha č. 2: Špecifikácia zmluvnej ceny

Príloha č. 3: Zoznam subdodávateľov (ak sa uplatňuje)

Príloha č. 4: Zoznam kľúčových expertov

Príloha č. 5: Vzor čiastkovej zmluvy o dielo

|  |  |
| --- | --- |
| V Bratislave, dňa: 4. APR. 2022  za objednávateľa: | V Brně dňa: 19.01.2022  za zhotoviteľa: |
| ....................................................  Ing. Martin Janáček  generálny tajomník služobného úradu | ....................................................  Ing. Jindřich Frič, Ph.D.  ředitel vedoucího společníka |
|  | V Praze dňa: 19.1.22 |
|  | ....................................................  Ing. Martin Bělčík,  předseda představenstva,  generální ředitel společníka č. 2 |
|  | ....................................................  Ing. Ondřej Fanta, Ph.D.,  člen představenstva společníka č. 2 |

Príloha č. 1

**Špecifikácia predmetu Dohody**

Názov zákazky: Zabezpečenie trvalých a analytických činností pre oblasť dopravy

Predmetom zákazky je spracovávanie štúdií, analýz a prognóz pre rozhodovaciu, koncepčnú, metodickú a legislatívnu činnosť objednávateľa, ako aj návrhy možností zefektívnenia hospodárskej politiky štátu v oblasti dopravy, v nasledovných oblastiach:

**1. OBLASŤ – ŠTATISTIKA DOPRAVY**

Projekt: **Spracovávanie štatistiky dopravy** – predpoklad dodania raz ročne

Špecifikácia služieb:

* Program štátnych štatistických zisťovaní v zmysle zákona 540/2001 Z. z. o štátnej štatistike a príslušnej vyhlášky:
  + Administratívne zdroje údajov na príslušné roky
  + Štátne štatistické zisťovanie MDV SR
    - návrh zmien
    - príprava formulárov
    - metodické pokyny k zisťovaným ukazovateľom
* Zabezpečenie a spracovanie štátnych štatistických zisťovaní a administratívnych zdrojov údajov:
  + Administratívne zdroje na príslušné roky
  + Štátne štatistické zisťovanie MDV SR za príslušné roky
    - aktualizácia databázy spravodajských jednotiek pre administratívny zdroj údajov a pre štátne štatistické zisťovanie
    - príprava a zaslanie formulárov spravodajským jednotkám pre administratívne zdroje údajov a štátne štatistické zisťovanie za príslušné roky
    - spracovanie údajov došlých formulárov pre administratívne zdroje údajov a štátne štatistické zisťovanie za príslušné roky
    - spracovanie údajov z informačných zdrojov iných rezortov (databázy, internet, informácie Policajného prezídia MV SR, ŠÚ SR, materiály pre agendu 21 a pod.)
* Užívateľského komplexu štatistických informácií:
  + Spracovanie údajov pre „Užívateľský komplex štatistických informácií za dopravu SR“
    - aktualizácia údajov za dopravu pre NUTS 1, 2 a 3
    - aktualizácia údajov za výstavbu
    - aktualizácia informácií o doprave pre databázu dopravnej sústavy podľa jednotlivých odborov odvetvia dopravy
    - spracovanie údajov pre ŠÚ SR a plnenie medzinárodných dotazníkov
* Príprava podkladov pre medzinárodnú spoluprácu a aplikácia nových trendov v štatistike dopravy:
  + Spracovanie podkladov k tvorbe jednotnej metodiky na základe požiadavky MDV SR v nadväznosti na požiadavky medzinárodných odborných pracovných skupín k jednotlivým druhom dopráv
  + Zabezpečenie podkladov pre účasť v medzinárodných odborných pracovných skupinách Transport Statistic týkajúcich sa štatistiky dopravy:
    - Trendy a harmonizácia dopravných štatistík v nadväznosti na požiadavky medzinárodných odborných pracovných skupín k jednotlivým druhom dopráv
    - Dopravná terminológia – kompatibilita s dokumentmi medzinárodných organizácií UNECE, ECMT, ITF, EUROSTAT, OECD
* Elektronizácia a spracovanie údajov štatistických zisťovaní
  + Zapracovanie úprav a zmien v jednotlivých elektronických výkazoch
  + Aktualizácia databázy spravodajských jednotiek
  + Spracovanie údajov z elektronického zberu údajov
* Zabezpečenie a aktualizácia obsahu internetových stránok MDV SR domény „Štatistika“
  + Rozširovanie, dopĺňanie a vytváranie nových internetových stránok podľa požiadaviek MDV SR
  + Spracovanie údajov pre web stránku MDV SR
* Výstupy
  + Návrh zmien v štátnom štatistickom zisťovaní a administratívnych zdrojoch za odvetvie dopravy k Programu štátnych štatistických zisťovaní na príslušný rok
  + Návrh vecnej charakteristiky a vzorov štátnych štatistických formulárov a administratívnych zdrojov MDV SR na príslušný rok
  + Štatistické informácie za kombinovanú dopravu, dĺžka cestnej infraštruktúry (*diaľnice, rýchlostné cesty, cesty I., II. a III. triedy a miestne komunikácie do ročenky dopravy*)
  + Investície do dopravnej infraštruktúry do medzinárodných dotazníkov (cesta, voda, železnica, letiská)
  + Podklady pre zúčtovanie DPH v medzinárodnej osobnej doprave (autobusová doprava, železničná doprava, vodná doprava a doprava prostredníctvom taxi služieb) domáci a zahraniční dopravcovia
  + Štatistické údaje z oblasti kombinovanej dopravy a zamestnanosti
  + Štatistické údaje za železničnú dopravu pre OSŽD
  + Vývoj v doprave, poštách a výstavbe SR
  + Aktualizácia web stránok MDV SR prezentovaných pre vnútornú potrebu aj všeobecnú klientelu

Predpokladaný počet riešiteľských hodín na obdobie trvania dohody: 13 000

**2. OBLASŤ – PROGNÓZY, PRÍPADOVÉ , ANALYTICKÉ, ROZBOROVÉ ŠTÚDIE A STRATEGICKÉ DOKUMENTY REZORTU DOPRAVY A PREKLADY PREDPISOV V OBLASTI DOPRAVY**

Projekt: **Spracovávanie podkladov pre tvorbu strategických rezortných dokumentov a zabezpečovanie činností potrebných pre ich prijatie, sledovanie a vyhodnocovanie ich implementácie**

Špecifikácia služieb:

* Vykonávanie odborných podkladov a analýz potrebných pre vypracovanie rezortných strategických materiálov
* Kompletizácia rezortných strategických materiálov
* Stanovovanie metodických rámcov, prístupov a postupov periodického vyhodnocovania implementácie strategických rezortných materiálov a ich samotné vyhodnotenie
* Spracovanie podkladov pre zabezpečovanie procesov strategického environmentálneho hodnotenia rezortných strategických materiálov
* Spracovanie podkladových analýz potrebných pre prípravu doložiek vybraných vplyvov k rezortným strategickým materiálom

Projekt: **Spracovávanie prípadových, analytických, rozborových štúdii pre potreby ministerstva**

Špecifikácia služieb:

Riešenie konkrétnych projektov vyplynie z požiadaviek odborných útvarov na výskumnú a analytickú podporu pri zabezpečení plnenia úloh MDV SR najmä v oblastiach:

* Analýz investovania a financovania rozvoja dopravných systémov
* Riešenia koncepčných otázok spoplatnenia dopravnej infraštruktúry
* Spracovávania analýz trhu práce vo vzťahu k zameraniu odborného vzdelávania a prípravy mládeže na výkon povolania v rezorte a vypracovania podkladov pre implementáciu práva EÚ do právneho poriadku SR v oblasti sociálnej legislatívy v doprave, vzdelávania a zamestnanosti
* Spracovávania analýz a návrhov riešenia a financovania verejnej osobnej a hromadnej dopravy
* Spracovávania dopravných analýz so zameraním na rozvoj cestovného ruchu
* Spracovávania návrhov a optimalizačných modelov fungovania rezortných organizácií a pod.
* Riešenia otázok optimalizácie a možností posilnenia železničného sektora
* Vypracovávania rezortných metodických pokynov
* Spracovávania podkladov a analýz v oblasti energetickej efektívnosti a úspor energií v sektore doprava
* Spracovávania porovnávacích štúdií právnych úprav a aplikačnej praxe pre oblasť dopravy
* Spracovávania metodických pokynov a návrh aplikačných modelov pre riadenie, kontrolu a zvyšovanie bezpečnosti pozemných komunikácií
* Spracovávanie porovnávacích štúdií modelov financovania dopravných projektov a analýzy s tým súvisiace
* Spracovávanie štúdií realizovateľností a ich súčastí v podobe CBA, MCA a rizikových analýz

Projekt: **Spracovávanie aktualizácie a prezentácie databáz predpisov Európskej hospodárskej komisie OSN pre harmonizáciu predpisov o vozidlách týkajúcich sa homologizácie vozidiel cestnej premávky –** predpoklad dodania raz ročne

Špecifikácia služieb:

* Preklady doplnkov a opráv predpisov EHK OSN, preklady nových predpisov EHK OSN, spracovanie revízií predpisov na základe aktualizovaných „Statusov“ predpisov EHK
* Preklady informatívnych a pracovných dokumentov vydávaných v rámci „Svetového fóra pre harmonizáciu predpisov o vozidlách“ a príslušnej pracovnej skupiny
* Preklady globálnych technických predpisov a ich dodatkov
* Prepojenie internetovskej aplikácie s aplikáciou „Legislatíva EÚ“ (smernice týkajúce sa typového schvaľovania motorových a ich prípojných vozidiel a poľnohospodárskych a lesných traktorov)
* Zapracovanie PDF súborov do aplikácie, doplnenie riadiacich súborov a XML súborov slúžiacich pre vyhľadávanie dokumentov a programové zabezpečenie vyhľadávania dokumentov na základe stanovených parametrov

Predpokladaný počet riešiteľských hodín na obdobie trvania dohody: 14 800

### Výstup – popis štruktúry tlačeného diela

1. Titulný list s označením

* názov diela
* etapa riešenia
* číslo zmluvy
* názov dodávateľa a objednávateľa
* dátum vyhotovenia, publikovania
* štatutár/-i
* kľúčový expert
* zodpovedný riešiteľ
* ostatní riešitelia

2. Identifikácia správy

* projektový manažér (ak je)
* vecný gestor za objednávateľa s uvedením jeho pracovnej pozície
* odborný garant za objednávateľa s uvedením jeho pracovnej pozície
* zodpovedný riešiteľ s uvedením kontaktných údajov (telefón, e-mail)
* kľúčový expert s uvedením kontaktných údajov (telefón, e-mail)
* zoznam riešiteľov, ktorí na diele spolupracovali, s uvedením kontaktných údajov (telefón, e-mail)
* spolupracujúce organizácie/osoby
* počet strán diela
* počet obrázkov uvedených v diele
* počet tabuliek uvedených v diele
* počet príloh, ktoré dielo obsahuje
* charakter správy (priebežná/záverečná)
* dôvernosť správy (verejná (zverejniteľná podľa Zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)), interná) - podpis štatutára/-ov
* podpis zodpovedného riešiteľa

1. Obsah v členení na kapitoly a podkapitoly
2. Zoznam tabuliek
3. Zoznam grafov
4. Zoznam obrázkov
5. Zoznam príloh
6. Zoznam použitých skratiek
7. Vlastná časť diela (úvod, samotné riešenie, závery - zhrnutie)
8. Zoznam použitej literatúry
9. Prílohy

**Parametre tlačenej formy diela:**

1. Formát A4
2. Tlač: farebná
3. Väzba: V2
4. Každé dielo musí byť vyhotovené aj v zverejniteľnej verzii, bez údajov, ktoré nemôžu byť zverejnené na základe obchodného tajomstva alebo v zmysle zákona č. 540/2001 Z. z. zákon o štátnej štatistike.

Príloha č. 2

**Špecifikácia zmluvnej ceny**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov oblasti** | **Projekt** | **Kľúčový expert** | **Predpokladaný počet riešiteľských hodín za 36 mesiacov** | **Cena za 1 riešiteľskú hodinu**  **(eur bez DPH)** | **Celková cena**  **v eur bez DPH** | **DPH v eur** | **Celková cena v eur s DPH** |
| 1. | Štatistika dopravy | Spracovávanie štatistiky dopravy | Expert č. 1 | 13 000 | 30,20 | 392 600,00 | 78 520,00 | 471 120,00 |
| 2. | Prognózy, prípadové, analytické, rozborové štúdie a strategické dokumenty rezortu dopravy a preklady predpisov v oblasti dopravy | Spracovávanie podkladov pre tvorbu strategických rezortných dokumentov a zabezpečovanie činností potrebných pre ich prijatie, sledovanie a vyhodnocovanie ich implementácie | Expert č. 2 | 2 000 | 35,00 | 70 000,00 | 14 000,00 | 84 000,00 |
| 3. | Spracovávanie prípadových, analytických, rozborových štúdii pre potreby ministerstva | Expert č. 3 | 10 000 | 33,50 | 335 000,00 | 67 000,00 | 402 000,00 |
| 4. | Spracovávanie aktualizácie a prezentácie databáz predpisov Európskej hospodárskej komisie OSN pre harmonizáciu predpisov o vozidlách týkajúcich sa homologizácie vozidiel cestnej premávky | Expert č. 4 | 2 800 | 34,00 | 95 200,00 | 19 040,00 | 114 240,00 |
| **Celková cena zmluvy** | | | | | | **892 800,00** | **178 560,00** | **1 071 360,00** |

*\*Počet riešiteľských hodín pre jednotlivé projekty a expertov je len predpokladaný. Podľa konkrétnych potrieb je možné operatívne čerpať aj nad rámec predpokladaného množstva v oblasti. Celková cena dohody nesmie byť prekročená.*

Príloha č. 3

**Zoznam subdodávateľov (ak sa uplatňuje)**

|  |  |  |  |  |  |  |
| --- | --- | --- | --- | --- | --- | --- |
| P.č. | Obchodné meno a sídlo subdodávateľa | Osoba oprávnená konať za subdodávateľa(meno, priezvisko, dátum narodenia, adresa pobytu) | IČO | Predmet subdodávky | %  podiel na zákazke | Celková cena za subdodávku v eur |
| 1. | - | - | - | - | - | - |

Príloha č. 4

**Zoznam kľúčových expertov**

|  |  |  |  |
| --- | --- | --- | --- |
| **P.č** | **Meno, priezvisko experta** | **Kľúčový expert** | **Názov projektu** |
| 1. | XXXXXXXXXXXX | Expert č. 1 | Spracovávanie štatistiky dopravy |
| 2. | XXXXXXXXXX | Expert č. 2 | Spracovávanie podkladov pre tvorbu strategických rezortných dokumentov a zabezpečovanie činností potrebných pre ich prijatie, sledovanie a vyhodnocovanie ich implementácie |
| 3. | XXXXXXXXXXXX. | Expert č. 3 | Spracovávanie prípadových, analytických, rozborových štúdii pre potreby ministerstva |
| 4. | XXXXXXXXXXXXX | Expert č. 4 | Spracovávanie aktualizácie a prezentácie databáz predpisov Európskej hospodárskej komisie OSN pre harmonizáciu predpisov o vozidlách týkajúcich sa homologizácie vozidiel cestnej premávky |

Príloha č. 5

**Čiastková zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) v spojení s § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

(ďalej len „**zmluva**“)

medzi nasledovnými zmluvnými stranami:

Objednávateľ:

Názov: **Slovenská republika zastúpená Ministerstvom dopravy a výstavby Slovenskej republiky**

Sídlo: Nám. slobody 6, P.O.BOX 100, 810 05 Bratislava

Oprávnený k podpisu: Ing. Martin Janáček, generálny tajomník služobného úradu

*poverený ministrom dopravy a výstavby Slovenskej republiky v Organizačnom poriadku Ministerstva dopravy a výstavby Slovenskej republiky*

Oprávnený na vecné

a obchodné rokovania:

IČO: 30 416 094

DIČ: 2020799209

Bankové spojenie:

IBAN:

(ďalej len „**objednávate**ľ“)

a

Zhotoviteľ:

Obchodné meno:

Sídlo:

Štatutárny orgán:

Oprávnený na vecné

a obchodné rokovania:

Bankové spojenie:

IBAN:

IČO:

DIČ:

Zapísaný v:

(ďalej len „**zhotoviteľ**“, objednávateľ a zhotoviteľ spoločne ďalej len ako „**zmluvné strany**“ a jednotlivo „**zmluvná strana**“)

**Úvodné ustanovenia**

Zmluvné strany uzatvárajú zmluvu na základe Rámcovej dohody č. ....., zo dňa ....... ....... 2021 a účinnej od ........ ........ 2021 (ďalej len „**Dohoda**“).

### Článok 1

### Predmet zmluvy

1. Predmetom zmluvy je záväzok zhotoviteľa zhotoviť a odovzdať objednávateľovi dielo s názvom .................... podľa špecifikácie uvedenej v prílohe č. 1 zmluvy „Špecifikácia predmetu zmluvy“, ktorá tvorí neoddeliteľnú súčasť zmluvy (ďalej len „príloha č. 1“) a za podmienok uvedených v Dohode a zmluve. Dielo bude dodané vo forme 3 ks tlačeného vyhotovenia v slovenskom jazyku a tiež na 3 ks elektronického nosiča dát (CD/DVD/USB kľúč) vo formáte MS Office 2007 resp. neskoršia verzia a PDF, pričom jedno vyhotovenie bude v zverejniteľnej verzii (ďalej len „Predmet zmluvy“ alebo „dielo“).
2. Objednávateľ sa zaväzuje zaplatiť zhotoviteľovi za riadne dodané dielo bez vád dohodnutú zmluvnú cenu.

### Článok 2

### Čas, miesto, rozsah plnenia zmluvy

1. Zmluva sa uzatvára na dobu určitú, a to do ........ ........ ......., resp. na obdobie ............... odo dňa účinnosti zmluvy.
2. Zhotoviteľ je povinný zhotoviť a odovzdať dielo riadne a včas. Dielo je zhotovené a odovzdané riadne, ak spĺňa všetky požiadavky podľa zmluvy a Dohody, podľa pokynov objednávateľa a zodpovedá Predmetu zmluvy. Dielo musí byť zhotovené v kvalite stanovenej objednávateľom v súlade s technickými normami, právnymi predpismi a bez vád, ktoré by mohli mať za následok vznik škody alebo inej ujmy na strane objednávateľa alebo tretej osoby.
3. Zhotoviteľ sa zaväzuje zhotoviť a odovzdať dielo objednávateľovi v termíne do ........ ........ ....... alebo ....... mesiacov/dní od nadobudnutia účinnosti zmluvy.
4. Miestom odovzdania diela je sídlo objednávateľa, pokiaľ objednávateľ písomne neoznámi iné miesto plnenia.
5. Rozsah plnenia zmluvy je .............. (slovom) riešiteľských hodín.

### Článok 3

### Cena a platobné podmienky

1. Celková cena za plnenie Predmetu zmluvy je stanovená dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhláškou Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov nasledovne:

.............................................. Eur bez DPH

(slovom: ............................... Eur a ..................... euro centov bez DPH)

.............................................. Eur s DPH

(slovom: ............................... Eur a ..................... euro centov s DPH).

1. Cena je stanovená ako sadzba za riešiteľskú hodinu vynásobená počtom hodín na vykonanie diela podľa špecifikácie zmluvnej ceny uvedenej v prílohe č. 2 zmluvy.
2. Cena podľa odseku 1 je konečná a zahŕňa všetky náklady zhotoviteľa súvisiace so zhotovením diela.
3. Cenu za odovzdané dielo objednávateľ zhotoviteľovi zaplatí nasledovne:
   1. xx % ceny za odovzdané dielo po 1. kontrolnom dni a protokolárnom prevzatí vykonaných prác (časti diela) k 1. kontrolnému dňu podľa článku 5 ods. 1 zmluvy,
   2. xy % ceny za odovzdané dielo po x. kontrolnom dni a protokolárnom prevzatí vykonaných prác (časti diela) k x. kontrolnému dňu podľa článku 5 ods. 1 zmluvy,
   3. xz % ceny za odovzdané dielo po záverečnom odovzdaní a prevzatí diela podpísaním preberacieho protokolu podľa článku 4 ods. 4 zmluvy.
4. Právo na zaplatenie ceny za odovzdané dielo vznikne zhotoviteľovi po prevzatí diela alebo jeho časti objednávateľom podľa čl. 4 zmluvy na základe ním vystavenej faktúry. Splatnosť faktúry je 60 (šesťdesiat) dní od jej doručenia na adresu objednávateľa.
5. Neoddeliteľnou súčasťou faktúry je podpísaný preberací protokol.
6. Faktúra musí mať všetky náležitosti stanovené príslušnými právnymi predpismi. V prípade, že faktúra nebude obsahovať predpísané náležitosti, resp. budú v nej uvedené nesprávne, alebo neúplné údaje, je objednávateľ oprávnený túto faktúru vrátiť pred jej splatnosťou. Opravenej alebo novej faktúre plynie nová 60 (šesťdesiat) dňová lehota splatnosti od jej doručenia objednávateľovi.
7. V prípade zmeny zákonnej sadzby DPH sa cena za dodanie diela mení v rozsahu zmeny zákonnej sadzby DPH.
8. Úhrada faktúry sa realizuje bezhotovostne prevodom na bankový účet zhotoviteľa uvedený v záhlaví zmluvy.

### Článok 4

### Vykonanie, prevzatie diela, vlastnícke práva k dielu a nebezpečenstvo škody

1. Zhotoviteľ je povinný vykonať dielo riadne a včas a objednávateľ je takto vykonané dielo povinný prevziať a zaplatiť cenu za dielo. Dielo je vykonané riadne, ak spĺňa všetky požiadavky podľa zmluvy a zodpovedá výsledku určenému v zmluve, t. j. je vykonané podľa zmluvných podmienok a pokynov objednávateľa, inak v náležitom rozsahu a kvalite, v súlade s technickými normami a právnymi predpismi a bez vád, ktoré by mohli mať za následok vznik škody na strane objednávateľa alebo tretej osoby.
2. Zhotoviteľ nezodpovedá za nesplnenie svojich povinností pri vykonávaní diela podľa zmluvy, v prípade ak nesplnenie bude spôsobené v dôsledku porušení povinností objednávateľa.
3. Zhotoviteľ vyzve objednávateľa emailom alebo písomne, na adresu uvedenú v záhlaví zmluvy, najmenej 24 hodín vopred na prevzatie diela alebo jeho časti v mieste plnenia.
4. Dielo alebo jeho časť je prevzaté objednávateľom momentom podpísania preberacieho protokolu oprávnenou osobou objednávateľa. Preberací protokol vypracuje zhotoviteľ a okrem identifikačných údajov zmluvných strán, dátumu podpisu preberacieho protokolu, bude v protokole špecifikované vecné plnenie. Zodpovednosť zhotoviteľa za vykonané dielo podľa príslušných platných a účinných všeobecne záväzných právnych predpisov nie je jeho prevzatím dotknutá.
5. Po riadnom splnení všetkých povinností zhotoviteľa a záverečnom odovzdaní diela podpíšu zmluvné strany záverečný preberací protokol, ktorým potvrdia prevzatie diela podľa zmluvy.
6. Vlastnícke právo k dielu a nebezpečenstvo škody na diele prechádza na objednávateľa momentom prevzatia diela.
7. Objednávateľ nie je povinný prevziať dielo, alebo jeho časť, ktoré nie je riadne vykonané. V tom prípade objednávateľ do 5 (piatich) pracovných dní od predloženia diela na prevzatie predloží zhotoviteľovi pripomienky k dielu. Zhotoviteľ je povinný dielo upraviť do 10 (desiatich) pracovných dní podľa pripomienok objednávateľa, resp. zdôvodniť písomne neodôvodnenosť pripomienok objednávateľa. Pripomienkou objednávateľa sa rozumie pripomienka k vecnej (funkčnej) stránke diela. Pokiaľ objednávateľ odmietne podpísať preberací protokol, hoci dielo bolo dodané riadne, resp. riadne upravené podľa pripomienok objednávateľa, považuje sa dielo za prevzaté nasledujúcim dňom po márnom uplynutí lehoty na zaslanie pripomienok k predloženému dielu. Toto ustanovenie platí obdobne aj pre opätovne zaslané pripomienky.

### Článok 5

### Kontrolné dni

1. Kontrolné dni postupu riešenia sa uskutočnia takto:
   1. 1. kontrolný deň do: ......................
   2. 2. kontrolný deň do: ......................
   3. záverečné odovzdanie diela do: ......................
2. Ku každému kontrolnému dňu podľa odseku 1 tohto článku zmluvy vypracuje zhotoviteľ:

a) situačnú správu, resp. záverečnú správu (ďalej len „správa“), v ktorej bude popis vykonaných prác ku príslušnému kontrolnému dňu v súlade so špecifikáciou diela podľa prílohy č. 1 k zmluve,

b) pracovné výkazy všetkých expertov/riešiteľov podieľajúcich sa na plnení predmetu zmluvy.

1. Zhotoviteľ dodá objednávateľovi najneskôr 5 (päť) pracovných dní pred termínom konania kontrolného dňa podľa odseku 1 tohto článku zmluvy správu s popisom vykonaných prác ohľadom ktorej sa má vykonať kontrolný deň.
2. Správa podľa odseku 3 tohto článku zmluvy podlieha schvaľovaciemu konaniu zo strany objednávateľa nasledovne:
   1. Správu objednávateľ pripomienkuje na kontrolnom dni.
   2. Ak správa zo zhotovenia diela spĺňa podmienky špecifikácie prác podľa prílohy č. 1 zmluvy, objednávateľ ju schváli a protokolárne prevezme.
   3. Ak sú k správe pripomienky, objednávateľ má na ich spracovanie a zaslanie zhotoviteľovi 5 (päť) pracovných dní. Zhotoviteľ následne upraví dielo podľa pripomienok v termíne do 10 (desiatich) pracovných dní a predloží ho opätovne objednávateľovi na schválenie. Termíny zaslania pripomienok a úpravy diela sa uvedú v zázname z kontrolného dňa.

### Článok 6

### Práva a povinnosti zmluvných strán

1. Práva a povinnosti objednávateľa:
   1. Objednávateľ je povinný poskytnúť zhotoviteľovi potrebnú súčinnosť pri plnení predmetu zmluvy, najmä poskytnúť zhotoviteľovi na požiadanie všetky podklady, ktoré sú podľa zhotoviteľa nevyhnutné pri plnení predmetu zmluvy. Objednávateľ zodpovedá za správnosť a úplnosť ním poskytnutých podkladov.
   2. Objednávateľ je oprávnený počas plnenia predmetu zmluvy upresňovať svoje požiadavky na dielo, avšak len v rámci podmienok, uvedených v špecifikácii diela dohodnutej v prílohe č. 1 zmluvy.
   3. Objednávateľ má právo informovať sa o priebežnom stave plnenia predmetu zmluvy, resp. reklamovať to, čo nie je v súlade s touto zmluvou.
   4. Objednávateľ sa zaväzuje zaplatiť zhotoviteľovi za riadne vykonané dielo po jeho protokolárnom prevzatí dohodnutú cenu v súlade s podmienkami zmluvy.
   5. Ak objednávateľ zistí, že v registri partnerov verejného sektora nie je zapísané overenie identifikácie konečného užívateľa výhod k 31. decembru kalendárneho roka alebo ak v registri nie je zapísaná oprávnená osoba dlhšie ako 30 (tridsať) dní, bezodkladne informuje zhotoviteľa, že nenastane plnenie zo zmluvy.
2. Práva a povinnosti zhotoviteľa:
   1. Zhotoviteľ je povinný dodať dielo riadne a včas. Dielo je dodané riadne, ak spĺňa všetky požiadavky podľa zmluvy, podľa pokynov objednávateľa a zodpovedá predmetu zmluvy. Dielo musí byť dodané v kvalite stanovenej objednávateľom, s odbornou starostlivosťou, v súlade s právnymi predpismi a bez vád, ktoré by mohli mať za následok vznik škody alebo inej ujmy na strane objednávateľa alebo tretej osoby. Zhotoviteľ je povinný dodať dielo v dohodnutej lehote.
   2. Zhotoviteľ je povinný podľa potreby objednávateľa zúčastňovať sa na rokovaniach k zhotoveniu diela.
   3. Zhotoviteľ je povinný včas písomne oznámiť objednávateľovi, akú súčinnosť, podklady, informácie a podobne bude potrebovať od objednávateľa. Zároveň je povinný ho upozorniť na nevhodné požiadavky počas tvorby diela. S poskytnutými podkladmi je zhotoviteľ oprávnený nakladať výlučne na účely plnenia predmetu zmluvy podľa zmluvy; nesmie ich sprístupniť tretím osobám, a to ani po zániku/zrušení zmluvy.
   4. Zhotoviteľ je povinný pri dodaní predmetu zmluvy riadiť sa pokynmi objednávateľa, najmä dielo predložiť objednávateľovi na posúdenie a následne prepracovať podľa jeho eventuálnych pripomienok a pokynov.
   5. Ak pokyny objednávateľa podľa názoru zhotoviteľa zásadným spôsobom odporujú záujmom objednávateľa, je zhotoviteľ povinný na nevhodnosť takýchto pokynov objednávateľa písomne upozorniť.
   6. Zhotoviteľ je povinný oznámiť objednávateľovi všetky okolnosti, ktoré zistil pri plnení svojich záväzkov podľa zmluvy a ktoré môžu mať vplyv na zmenu pokynov objednávateľa týkajúcich sa dosiahnutia účelu sledovaného zmluvou alebo sú podľa názoru zhotoviteľa nevyhnutné na riadne plnenie záväzkov podľa zmluvy.
   7. Zhotoviteľ sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne odovzdanie diela.
   8. Zhotoviteľ má povinnosť zapísať sa do registra partnerov verejného sektora, ak sú splnené podmienky podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z.

z.“). O tejto skutočnosti podá objednávateľovi dôkaz bezodkladne, najneskôr však ku dňu podpisu zmluvy zhotoviteľom. Nesplnenie tejto povinnosti podľa § 19 ods. 3 zákona o verejnom obstarávaní môže mať za následok odstúpenie od zmluvy zo strany objednávateľa. Zhotoviteľ je povinný počas celého trvania zmluvy byť zapísaný v registri partnerov verejného sektora a dodržiavať povinnosti podľa zákona č. 315/2016 Z. z. a prostredníctvom oprávnenej osoby overovať identifikáciu konečných užívateľov výhod.

* 1. V prípade, že zhotoviteľovi vznikne povinnosť na zápis do registra partnerov verejného sektora po podpise zmluvy, je povinný oznámiť túto skutočnosť objednávateľovi bezodkladne, najneskôr do 3 (troch) pracovných dní od kedy sa o tejto povinnosti dozvedel.
  2. V prípade, ak dôjde k zmene zmluvy podľa § 18 ods. 8 zákona o verejnom obstarávaní, povinnosti vyplývajúce z odseku 2 tohto článku sa vzťahujú aj na nového zhotoviteľa.

1. Zmluvné strany sa dohodli, že sa budú navzájom informovať o všetkých otázkach a problémoch, ktoré súvisia s plnením predmetu zmluvy.

### Článok 7

### Zmluvné pokuty

1. V prípade omeškania zhotoviteľa s plnením si svojich povinností podľa zmluvy sa zhotoviteľ zaväzuje zaplatiť zmluvnú pokutu vo výške 0,05 % z celkovej ceny za dielo podľa príslušnej zmluvy za každý aj začatý deň omeškania, najviac však do výšky 50 % z ceny diela. Do času omeškania sa nezapočítajú dni od predloženia diela na prevzatie po jeho vrátenie s pripomienkami podľa článku 4 zmluvy.
2. V prípade, že objednávateľ je v omeškaní so zaplatením faktúry na základe zmluvy o dielo, má zhotoviteľ právo si uplatniť úrok z omeškania vo výške 0,05 % z dlžnej sumy za každý aj začatý deň omeškania, najviac však do výšky 50 % z dlžnej sumy.
3. Zmluvné pokuty sú splatné 30. dňom odo dňa, kedy došlo k nesplneniu povinnosti, na porušenie ktorej sa vzťahuje zmluvná pokuta.
4. Ustanovenia o náhrade škody pre škodu spôsobenú prípadom, na ktorý sa vzťahuje zmluvná pokuta týmto nie sú dotknuté. Poškodená strana je oprávnená požadovať zaplatenie náhrady škody presahujúcej výšku zmluvnej pokuty.
5. Právo na plnenie podľa tohto článku nevznikne, pokiaľ povinná strana preukáže, že porušenie povinnosti bolo spôsobené prípadom vyššej moci.

### Článok 8

### Zodpovednosť za chyby a zodpovednosť za škodu

1. Zhotoviteľ zodpovedá za to, že plnenie predmetu zmluvy zodpovedá v dobe prevzatia výsledku určenému v zmluve a požiadavkám určeným v prílohe č. 1 zmluvy.
2. Zmluvná strana, ktorá spôsobila škodu druhej zmluvnej strane, sa zbaví zodpovednosti, ak preukáže, že škoda bola spôsobená okolnosťou vylučujúcou jej zodpovednosť.
3. Zhotoviteľ je povinný uhradiť škodu, ktorá vznikne objednávateľovi v súvislosti plnením predmetu zmluvy, ktoré nebolo dodané riadne a včas.
4. Zmluvné strany zodpovedajú za vzniknuté škody podľa ustanovení Obchodného zákona. Nárok na náhradu škody nevzniká oprávnenej strane pokiaľ povinná strana preukáže, že k porušeniu jej zákonnej alebo zmluvnej povinnosti došlo v dôsledku vyššej moci. To však neplatí, ak prekážka označovaná ako vyššia moc nastala až v čase, keď bola povinná strana v omeškaní s plnením svojej povinnosti.
5. Objednávateľ nezodpovedá za škody vzniknuté porušením zmluvných povinností zhotoviteľa.

### Článok 9

### Autorské práva k dielu

1. Ak počas trvania zmluvy vznikne konaním zhotoviteľa autorské dielo, zhotoviteľ udeľuje objednávateľovi súhlas na všetky spôsoby použitia diela podľa § 19 ods. 4 zákona č. 185/2015 Z. z. Autorský zákon v znení neskorších predpisov (ďalej len „licencia“).
2. Zhotoviteľ udeľuje objednávateľovi bezplatnú výhradnú licenciu, na dobu 50 rokov od udelenia licencie v nasledovnom rozsahu:
   1. Neobmedzený územný rozsah licencie .
   2. Obmedzený vecný rozsah licencie - objednávateľ je oprávnený dielo použiť len v súvislosti s predmetom svojej činnosti a účelom tejto zmluvy.
3. Zhotoviteľ udeľuje objednávateľovi súhlas na postúpenie licencie ako celku alebo niektorého z jej jednotlivých oprávnení a tiež mu udeľuje sublicenciu, na základe ktorej je objednávateľ oprávnený udeliť tretej osobe súhlas na použitie v rozsahu udelenej licencie.
4. Zhotoviteľ vyhlasuje, že ním dodané dielo nebude zaťažené právom tretej osoby, bude bez právnych vád. V prípade zistenia právnych vád je zhotoviteľ povinný bezodkladne upraviť dielo tak, aby nenarušovalo práva tretích osôb.

### Článok 10

### Zánik zmluvy, odstúpenie od zmluvy a sankcie

1. Zmluva zaniká:
   1. vzájomnou písomnou dohodou zmluvných strán,
   2. písomným odstúpením od zmluvy,
   3. písomnou výpoveďou,
   4. uplynutím dojednanej doby, na ktorú bola uzatvorená.
2. Dohoda podľa odseku 1 písm. a) tohto článku zmluvy musí byť uzatvorená písomne, podpísaná oboma zmluvnými stranami a musí obsahovať dohovor o vzájomnom vyrovnaní nevysporiadaných majetkovoprávnych vzťahov vzniknutých v súvislosti so zmluvou, inak je neplatná.
3. Každá zo zmluvných strán môže od zmluvy odstúpiť v prípade podstatného porušenia povinností (ods. 4 a 8 tohto článku) druhou zmluvnou stranou. Odstúpenie je účinné doručením písomného oznámenia o odstúpení druhej zmluvnej strane. Odstúpenie musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od zmluvy sa zmluva neruší od počiatku, ale až odo dňa doručenia odstúpenia druhej zmluvnej strane.
4. Objednávateľ je oprávnený odstúpiť od zmluvy pri podstatnom porušení zmluvy zhotoviteľom, pričom za podstatné porušenie zmluvy zhotoviteľom sa považuje najmä, ak:
   1. zhotoviteľ porušil svoje zmluvné povinnosti uvedené v zmluve, t. j. nedodal požadované dielo v termínoch podľa zmluvy,
   2. na zhotoviteľa bol podaný návrh na vyhlásenie konkurzu, bol na jeho majetok vyhlásený konkurz alebo bol návrh na jeho vyhlásenie zamietnutý pre nedostatok majetku alebo vstúpil do likvidácie alebo bolo začaté konanie o reštrukturalizácii,
   3. zhotoviteľ pri plnení zmluvy závažným spôsobom porušuje práva tretích osôb,
   4. má na základe dôveryhodných informácií dôvodné podozrenie, že zhotoviteľ alebo jeho subdodávateľ uzavrel v danom verejnom obstarávaní alebo počas plnenia Dohody, s iným hospodárskym subjektom dohodu narúšajúcu hospodársku súťaž.
5. Objednávateľ je oprávnený odstúpiť od zmluvy aj v zmysle § 19 zákona o verejnom obstarávaní.
6. Objednávateľ je oprávnený odstúpiť od zmluvy aj podľa § 15 ods. 1 zákona č. 315/2016 Z.

z. alebo ak zistí, že došlo k porušeniu zákazu vykonávať úkony oprávnenej osoby z dôvodu jej vylúčenia alebo ak v registri partnerov verejného sektora nie je oprávnená osoba zapísaná dlhšie ako 30 (tridsať) dní.

1. Pokiaľ v čase plnenia zmluvy bude objednávateľ dôvodne pochybovať o riadnom splnení Predmetu zmluvy, predloží zhotoviteľovi pripomienky k dielu a spôsobu jeho vykonávania. V prípade, že zhotoviteľ v lehote určenej objednávateľom (ktorá nesmie byť kratšia ako 5 (päť) pracovných dní, neodstráni vady diela a/alebo spôsob jeho vykonávania v zmysle pripomienok objednávateľa, je objednávateľ oprávnený od tejto zmluvy odstúpiť. Inak je objednávateľ oprávnený odstúpiť od tejto zmluvy, ak je zhotoviteľ v omeškaní s plnením zmluvy najmenej 30 (tridsať) dní a omeškanie nie je spôsobené v dôsledku správania sa objednávateľa alebo vyššou mocou.
2. Zhotoviteľ je oprávnený odstúpiť od zmluvy pri podstatnom porušení zmluvy objednávateľom, pričom za podstatné porušenie zmluvy objednávateľom sa považuje ak:
   1. objednávateľ porušil autorské práva zhotoviteľa,
   2. je objednávateľ v omeškaní s platbou za faktúru o viac ako 60 (šesťdesiat) dní po jej splatnosti.
3. Zmluvu môže ktorákoľvek zo zmluvných strán písomne vypovedať bez udania dôvodu s výpovednou lehotou 3 (troch) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
4. Predčasné ukončenie zmluvy, bez ohľadu na zmluvnú stranu, ktorá zmluvu vypovedala alebo od nej odstúpila, sa nedotýka zodpovednosti zhotoviteľa za vady dovtedy dodaného plnenia Predmetu zmluvy.
5. V prípade nesplnenia povinností zhotoviteľa uvedených v čl. 6 odseku 2 písm. i) a j) zmluvy, má objednávateľ nárok na zmluvnú pokutu vo výške 5 % z ceny plnenia.
6. Ak vznikne objednávateľovi právo na odstúpenie od zmluvy podľa § 15 ods. 1 zákona č. 315/2016 Z. z. má zároveň nárok na zmluvnú pokutu vo výške 5 % z ceny plnenia.
7. Zmluvné pokuty sú splatné 30. (tridsiatym) dňom odo dňa, kedy malo dôjsť k nesplneniu povinnosti, na porušenie ktorej sa vzťahuje zmluvná pokuta. Ustanovenia článku 3 sa pre fakturáciu zmluvnej pokuty použijú primerane.

### Článok 11

### Doručovanie a komunikácia zmluvných strán

### 

1. Každá komunikácia podľa zmluvy medzi zmluvnými stranami bude prebiehať prostredníctvom oprávnených osôb - štatutárnych orgánov zmluvných strán, alebo osôb oprávnených na vecné a obchodné rokovania uvedených v záhlaví zmluvy.
2. Všetky oznámenia medzi zmluvnými stranami týkajúce sa plnenia zmluvy musia byť vykonané v písomnej podobe a doručené osobne, elektronicky alebo poštou druhej zmluvnej strane podľa tohto článku zmluvy.
3. Zmluvné strany sa dohodli, že písomnú podobu komunikácie považujú za zachovanú aj v prípade elektronickej komunikácie (e-mail).
4. Akákoľvek písomná komunikácia medzi zmluvnými stranami sa na účely plnenia zmluvy bude považovať za doručenú v prípade:
   1. osobného doručenia prostredníctvom kuriérskej služby alebo inak, po jej prijatí,
   2. doručenia e-mailom, po doručení potvrdenia od príjemcu o prijatí, pričom príjemca nie je oprávnený vo vlastnom e-mailovom nastavení klientovi odmietnuť odoslanie potvrdenia o prijatí e-mailu, alebo
   3. doporučenej zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
5. Za deň doručenia zásielky zmluvnej strane, ktorej bola adresovaná, sa považuje aj deň:
   1. v ktorom ju táto zmluvná strana odmietla prijať,
   2. ktorým márne uplynula odberná lehota pre jej vyzdvihnutie na pošte alebo
   3. v ktorý bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.

### Článok 12

### Dôverné informácie

1. Všetky informácie, ktoré si zmluvné strany pre splnenie predmetu zmluvy navzájom poskytli počas predzmluvných rokovaní sa považujú za dôverné a poskytnúť tieto informácie tretej osobe môže zmluvná strana len po predchádzajúcom písomnom súhlase druhej zmluvnej strany. Uvedené informácie sa zaväzuje chrániť ako vlastné, využívať ich len v súvislosti s plnením predmetu zmluvy, nezneužívať a nesprístupniť ich tretím osobám. Dôverné informácie nemôžu byť sprístupnené tretej osobe bez výslovného predchádzajúceho písomného súhlasu druhej zmluvnej strany, ak zmluva neustanovuje inak alebo ak zo zmluvy nevyplýva inak. Za dôverné informácie sa na účely zmluvy pokladajú aj všetky informácie, údaje alebo iné skutočnosti, o ktorých sa zmluvná strana dozvedela na základe a/alebo v spojení so zmluvou (ďalej len „dôverné informácie“).
2. Každá zmluvná strana je povinná, ak zo zmluvy alebo všeobecne záväzných právnych predpisov nevyplýva inak, zachovávať mlčanlivosť o dôverných informáciách a je povinná zabezpečiť, aby žiadna dôverná informácia nebola sprístupnená bez súhlasu druhej zmluvnej strany, a to či už úplne alebo čiastočne, tretej osobe.
3. Tento záväzok mlčanlivosti platí aj po ukončení tohto zmluvného vzťahu.
4. Povinnosť mlčanlivosti sa neaplikuje v prípade, ak zmluvná strana zodpovedne preukáže, že:
   1. je povinná predmetnú dôvernú informáciu sprístupniť a/alebo zverejniť na základe zákona alebo
   2. dôverná informácia sa stala všeobecne známa.
5. V prípade, ak zmluvná strana má v úmysle dôvernú informáciu sprístupniť, je povinná o tom bez zbytočného odkladu informovať vopred druhú zmluvnú stranu.
6. Za porušenie povinnosti mlčanlivosti sa nepovažuje:

a) ak je dôverná informácia sprístupnená v potrebnom rozsahu právnemu zástupcovi, daňovému poradcovi alebo audítorovi zmluvnej strany, ak tieto osoby budú preukázateľne zaviazané zmluvnou stranou k povinnosti mlčanlivosti,

b) zverejnenie zmluvy v Centrálnom registri zmlúv vedenom Úradom vlády Slovenskej republiky,

* 1. zverejnenie zmluvy Úradom pre verejné obstarávanie na základe jej predloženia objednávateľom.

### Článok 13

### Zverejňovanie informácií podľa Infozákona

1. Zhotoviteľ je povinný na titulnej strane diela uviesť, či dielo je možné zverejniť podľa zákona č. 211/2000 Z. z. o slobodnom prístupe k informáciám a o zmene a doplnení k niektorých zákonov (zákon o slobode informácií) v znení neskorších predpisov.
2. V prípade, ak dielo nie je možné celé zverejniť a/alebo sprístupniť (napr. bolo spracované na základe podkladov charakteru obchodného tajomstva), je zhotoviteľ povinný spracovať dielo aj v zverejniteľnej a sprístupniteľnej verzii vynechaním údajov obchodného tajomstva a tiež v kompletnej verzii pre interné potreby objednávateľa.

### Článok 14

### Záverečné ustanovenia

1. Zmluvné strany vyhlasujú, že zmluva jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si zmluvu pozorne prečítali, porozumeli jej a na dôkaz súhlasu s ňou ju podpisujú.
2. Akékoľvek zmeny a dodatky k zmluve je možné uskutočniť len v súlade s § 18 zákona o verejnom obstarávaní a vo forme písomných dodatkov podpísaných oboma zmluvnými stranami. Uvedené sa netýka zmeny osôb oprávnených na vecné a obchodné rokovania na strane objednávateľa, v tomto prípade stačí písomné oznámenie zmeny zo strany objednávateľa.
3. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Ostatné, v zmluve neupravené práva a povinnosti zmluvných strán sa riadia príslušnými ustanoveniami Obchodného zákonníka v platnom znení a s ním súvisiacimi právnymi predpismi účinnými v Slovenskej republiky.
5. Zmluvné strany sa zaväzujú prednostne riešiť prípadné spory zo zmluvy zmierom a dohodou. V prípade, že zmier nebude dosiahnutý, spor z právnych úkonov z realizácie predmetu zmluvy bude predložený vecne a miestne príslušnému súdu Slovenskej republiky.
6. Zmluva je vyhotovená v 6 (šiestich) rovnopisoch, 4 (štyri) pre objednávateľa a 2 (dva) pre zhotoviteľa.
7. Neoddeliteľnou súčasťou zmluvy sú prílohy:

Príloha č. 1: Špecifikácia predmetu zmluvy

Príloha č. 2: Špecifikácia zmluvnej ceny

|  |  |
| --- | --- |
| V Bratislave, dňa: | V ................................, dňa: |
| za objednávateľa: | za zhotoviteľa: |

.................................................... ...................................................

Ing. Martin Janáček

generálny tajomník služobného úradu

**Príloha č. 1**

**Špecifikácia predmetu zmluvy**

**„....................................................................................................“**

1. **Súhrnné informácie**

***Charakteristika predmetu diela:***

1. **Podrobnejšie definovanie diela** .........................................

..............................................

..............................................

* 1. *ETAPA*

Termín plnenia: do dd.mm.rrrr

* 1. *ETAPA*

Termín plnenia: do dd.mm.rrrr

......................................................

......................................................

......................................................

### Príloha č. 2

**Špecifikácia zmluvnej ceny**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov oblasti** | **Projekt** | **Kľúčový expert** | **Počet riešiteľských hodín** | **Cena za 1 riešiteľskú hodinu**  **(eur bez DPH)** | **Celková cena**  **v eur bez DPH** | **DPH v eur** | **Celková cena**  **v eur s DPH** |
| 1. | Štatistika dopravy | Spracovávanie štatistiky dopravy | Expert č. 1 |  |  |  |  |  |
| 2. | Prognózy, prípadové, analytické, rozborové štúdie a strategické dokumenty rezortu dopravy a preklady predpisov v oblasti dopravy | Spracovávanie podkladov pre tvorbu strategických rezortných dokumentov a zabezpečovanie činností potrebných pre ich prijatie, sledovanie a vyhodnocovanie ich implementácie | Expert č. 2 |  |  |  |  |  |
| 3. | Spracovávanie prípadových, analytických, rozborových štúdii pre potreby ministerstva | Expert č. 3 |  |  |  |  |  |
| 4. | Spracovávanie aktualizácie a prezentácie databáz predpisov Európskej hospodárskej komisie OSN pre harmonizáciu predpisov o vozidlách týkajúcich sa homologizácie vozidiel cestnej premávky | Expert č. 4 |  |  |  |  |  |
| Celková cena zmluvy | | | | | |  |  |  |